**Rhif:** **WG43989**

Llywodraeth Cymru

Dogfen Ymgynghori

**Newidiadau arfaethedig i'r Safonau Gofynnol Cenedlaethol ar gyfer Gofal Plant a Reoleiddir i Blant hyd at 12 oed**

Rydym yn gofyn am eich barn ar newidiadau arfaethedig i’r Safonau Gofynnol Cenedlaethol ar gyfer Gofal Plant a Reoleiddir i blant hyd at 12 oed

Dyddiad cyhoeddi: **28 Mehefin 2022**

Camau gweithredu: Ymatebion erbyn **20 Medi 2022**

**Trosolwg**

Mae’r ymgynghoriad hwn yn gofyn am eich barn ar newidiadau arfaethedig i’r Safonau Gofynnol [Cenedlaethol ar gyfer Gofal Plant a Reoleiddir i blant hyd at 12 oed](https://gov.wales/sites/default/files/publications/2019-06/national-minimum-standards-for-regulated-childcare.pdf) (y Safonau). Mae'r Safonau yn berthnasol i bob person, gwarchodwr plant a darparwr gofal dydd (gan gynnwys darpariaeth chwarae mynediad agored) cofrestredig i blant hyd at 12 oed. Mae'r ymgynghoriad hwn hefyd o ddiddordeb i bartïon eraill, fel cyrff cynrychioliadol a sefydliadau sy'n gweithio gyda'r sector gwarchod plant, y sector chwarae a gofal dydd, awdurdodau lleol a rhieni.

Mae'r ymgynghoriad yn cynnig newidiadau sy'n ymateb yn bennaf i argymhellion allweddol o [Adolygiad o’r Safonau Gofynnol Cenedlaethol ar gyfer Gofal Plant a Reoleiddir](https://llyw.cymru/sites/default/files/publications/2019-08/adolygiad-or-safonau-gofynnol-cenedlaethol-ar-gyfer-gofal-plant-rheoleiddiedig_0.pdf) a gyhoeddodd ei adroddiad yn 2019. Gwnaed mân newidiadau i'r Safonau hefyd i ddiweddaru safonau mewn perthynas â chyfeiriadau at Arolygiaeth Gofal Cymru, y Cwricwlwm i Gymru, Gofal Cymdeithasol Cymru, Cyngor Addysg a Hyfforddiant Gwaith Chwarae Cymru a gwaith chwarae.

Ers y diweddariad diwethaf i'r Safonau yn 2016, mae newidiadau eraill wedi'u gwneud i bolisïau a deddfwriaeth Llywodraeth Cymru sy'n cysylltu â'r Safonau neu sy'n gysylltiedig â hwy. Felly, mae angen adnewyddu'r Safonau i ymateb i'r newidiadau hyn. Ein bwriad yw parhau i adolygu a diwygio'r Safonau fel y bo'n briodol wrth i'r polisi a'r ddeddfwriaeth ddatblygu dros y blynyddoedd nesaf.

Ar ôl i'r cyfnod ymgynghori ddod i ben, bydd yr ymatebion yn cael eu dadansoddi a bydd y Safonau a'r canllawiau cysylltiedig yn cael eu mireinio gyda mewnbwn gan ein partneriaid (awdurdodau lleol, sefydliadau gofal plant a chwarae ymbarél yng Nghymru). Bydd hyn yn helpu i sicrhau bod y Safonau yn cefnogi'r sector gofal plant a chwarae drwy ddarparu canllawiau clir i fodloni gofynion perthnasol y Safonau a'r rheoliadau.

**Sut i ymateb**

Er mwyn eich helpu i gwblhau'r ymgynghoriad hwn, rydym wedi nodi'r prif feysydd lle mae newidiadau i'r Safonau yn cael eu cynnig ynghyd â sut y gallent fod o fudd i wahanol grwpiau o bobl. Er hwylustod, rydym hefyd wedi nodi'r cwestiynau y gofynnwn ichi ymateb iddynt o dan bob adran.

Mae'n bosibl y bydd yr ymatebion i’r ymgynghoriad hwn yn cael eu cyhoeddi ar y rhyngrwyd neu mewn adroddiad. Os byddai’n well gennych i’ch ymateb aros yn ddienw, ticiwch yma: [ ]

Cyflwynwch eich ymateb erbyn hanner nos ar **20 Medi 2022** drwy unrhyw un o’r ffyrdd a ganlyn:

* Cwblhau ein [ffurflen **ar-lein**](https://llyw.cymru/rheoliadau-gwarchod-plant-gofal-dydd-anghymhwyso-cymru-drafft-2022)
* Lawrlwytho a chwblhau ein ffurflen ymateb a'i hanfon ar e-bost i: Gofalplantachwarae@llyw.cymru
* Lawrlwytho a chwblhau ein ffurflen ymateb a'i hanfon drwy'r post i:

Ymgynghoriad ar y Safonau Gofynnol Cenedlaethol

Yr Is-adran Gofal Plant, Chwarae a'r Blynyddoedd Cynnar

Llywodraeth Cymru

Parc Cathays

Caerdydd

CF10 3NQ

**Gwybodaeth bellach a dogfennau cysylltiedig**

Mae fersiynau o'r ddogfen hon ar gael mewn print bras, Braille neu mewn ieithoedd eraill.

**Manylion cyswllt**

I gael rhagor o wybodaeth:

Yr Is-adran Gofal Plant, Chwarae a'r Blynyddoedd Cynnar

Llywodraeth Cymru

Parc Cathays

Caerdydd

CF10 3NQ

E-bost: Gofalplantachwarae@llyw.cymru

Mae'r ddogfen hon ar gael yn Saesneg hefyd: [hyperlink](https://gov.wales/sites/default/files/consultations/2022-06/national-minimum-standards-for-regulated-childcare_0.docx)

**Rheoliad Cyffredinol y DU ar Ddiogelu Data**

Llywodraeth Cymru fydd y rheolydd data ar gyfer unrhyw ddata personol a roddir gennych wrth ichi ymateb i'r ymgynghoriad. Mae gan Weinidogion Cymru bwerau statudol y byddant yn dibynnu arnynt i brosesu’r data personol hyn a fydd yn eu galluogi i wneud penderfyniadau cytbwys ynghylch sut y maent yn cyflawni eu swyddogaethau cyhoeddus. Bydd unrhyw ymateb a anfonwch atom yn cael ei weld yn llawn gan staff Llywodraeth Cymru sy'n gweithio ar y materion y mae'r ymgynghoriad hwn yn ymwneud â nhw neu sy’n cynllunio ymgyngoriadau ar gyfer y dyfodol. Pan fo Llywodraeth Cymru yn cynnal dadansoddiad pellach o'r ymatebion i ymgynghoriad, yna gall trydydd parti achrededig (e.e. sefydliad ymchwil neu gwmni ymgynghori) gael ei gomisiynu i wneud y gwaith hwn. Ymgymerir â gwaith o'r fath dim ond o dan gontract. Mae telerau ac amodau safonol Llywodraeth Cymru ar gyfer contractau o'r fath yn nodi gofynion caeth ar gyfer prosesu data personol a'u cadw'n ddiogel.

Er mwyn dangos bod yr ymgynghoriad wedi’i gynnal yn briodol, mae Llywodraeth Cymru yn bwriadu cyhoeddi crynodeb o'r ymatebion i'r ddogfen hon. Mae’n bosibl hefyd y byddwn yn cyhoeddi’r ymatebion yn llawn. Fel arfer, bydd enw a chyfeiriad (neu ran o gyfeiriad) yr unigolyn neu'r sefydliad a anfonodd yr ymateb yn cael eu cyhoeddi gyda’r ymateb. Os nad ydych yn dymuno i’ch enw a’ch cyfeiriad gael eu cyhoeddi, rhowch wybod inni yn ysgrifenedig wrth anfon eich ymateb. Byddwn wedyn yn cuddio eich manylion.

Dylech hefyd fod yn ymwybodol o'n cyfrifoldebau o dan ddeddfwriaeth Rhyddid Gwybodaeth. Os caiff eich manylion eu cyhoeddi fel rhan o’r ymateb i’r ymgynghoriad, bydd yr adroddiadau hyn yn cael eu cadw am gyfnod amhenodol. Ni fydd gweddill eich data a gedwir fel arall gan Lywodraeth Cymru yn cael eu cadw am fwy na thair blynedd.

**Eich hawliau**

O dan y ddeddfwriaeth diogelu data, mae gennych yr hawl:

* i wybod am y data personol a gedwir amdanoch chi a'u gweld
* i’w gwneud yn ofynnol inni gywiro gwallau yn y data hynny
* (o dan rai amgylchiadau) i wrthwynebu neu gyfyngu ar brosesu'r data
* (o dan rai amgylchiadau) i'ch data gael eu ‘dileu’
* (o dan rai amgylchiadau) i gludadwyedd data
* i gyflwyno cwyn i Swyddfa’r Comisiynydd Gwybodaeth, ein rheoleiddiwr annibynnol ar gyfer diogelu data

I gael rhagor o fanylion am yr wybodaeth y mae Llywodraeth Cymru yn ei chadw ac am y defnydd a wneir ohoni, neu os ydych am arfer eich hawliau o dan Reoliad Cyffredinol y DU ar Ddiogelu Data gweler y manylion cyswllt isod:

Y Swyddog Diogelu Data:

Llywodraeth Cymru

Parc Cathays

CAERDYDD

CF10 3NQ

e-bost: Swyddogdiogeludata@llyw.cymru

Dyma fanylion cyswllt Swyddfa'r Comisiynydd Gwybodaeth:

Wycliffe House

Water Lane

Wilmslow

Cheshire SK9 5AF

Ffôn: 01625 545 745 neu
0303 123 1113

Gwefan: <https://ico.org.uk/>

[1. Y cefndir 7](#_Toc107216095)

[2. Beth yw testun yr ymgynghoriad? 8](#_Toc107216096)

[3. Pa newidiadau y bwriedir eu gwneud? 9](#_Toc107216097)

[4. Egluro’r Newidiadau arfaethedig 11](#_Toc107216098)

[Safon 10: Gofal iechyd – Cymorth Cyntaf 11](#_Toc107216099)

[Safon 13: Person addas 15](#_Toc107216100)

[Safon 13(GP): Person Addas (Gwarchodwr Plant) 15](#_Toc107216101)

[Safon 13(GD): Person addas (Gofal Dydd) – (Cymwysterau Staff Eraill) 18](#_Toc107216102)

[Safon 15: Cymarebau staffio – Staff ychwanegol 21](#_Toc107216103)

[Safon 18: Ansawdd 23](#_Toc107216104)

[Safon 20: Diogelu 25](#_Toc107216105)

[Diwygio Safonau eraill 27](#_Toc107216106)

[Safon 16: Cyfle cyfartal 28](#_Toc107216107)

[5. Cwestiynau Ymgynghori 30](#_Toc107216108)

[Atodiad 1: Argymhellion yr Adolygiad o’r Safonau Gofynnol Cenedlaethol ar gyfer Gofal Plant a Reoleiddir 39](#_Toc107216109)

# Y cefndir

Mae’r Safonau Gofynnol Cenedlaethol ar gyfer Gofal Plant a Reoleiddir (y Safonau) yn gymwys i warchodwyr plant a darparwyr gofal dydd i blant hyd at 12 oed. Maent yn ymdrin ag amrywiaeth eang o wahanol fathau o ddarpariaeth, gan gynnwys gwarchodwyr plant, gofal dydd, gofal plant y tu allan i’r ysgol a darpariaeth chwarae mynediad agored. Mae’r Safonau wedi’u llunio i helpu darparwyr i fodloni [Rheoliadau Gwarchod Plant a Gofal Dydd (2010)](https://www.legislation.gov.uk/cy/wsi/2010/2574/contents/made/welsh) fel y’u diwygiwyd.

Mae'r Safonau yn chwarae rhan hanfodol wrth helpu i sicrhau bod plant yn cael gofal mewn amgylchedd diogel a phriodol, gyda darpariaeth o safon yn ganolog iddi.

Gall mynediad at ddarpariaeth gofal plant o ansawdd uchel gael effaith gadarnhaol ar ddatblygiad cymdeithasol, emosiynol a gwybyddol plentyn a’i gyrhaeddiad yn y dyfodol. Wrth i Gymru geisio dod dros effeithiau'r pandemig, mae wedi amlygu ac atgyfnerthu'r rôl hanfodol sydd gan y sector gofal plant a chwarae o ran darparu mynediad i'r profiadau hyn i blant a sut mae darpariaeth gofal plant yn cefnogi adferiad economaidd ehangach.

Yn 2019, yn dilyn yr Adolygiad o’r Safonau Gofynnol Cenedlaethol ar gyfer Gofal Plant a Reoleiddir (‘yr adolygiad’) cyhoeddodd Llywodraeth Cymru [adroddiad](https://llyw.cymru/sites/default/files/publications/2019-08/adolygiad-or-safonau-gofynnol-cenedlaethol-ar-gyfer-gofal-plant-rheoleiddiedig_0.pdf) a oedd yn cynnwys 20 o argymhellion. Fel rhan o’r adolygiad, ymgysylltwyd â phartneriaid ar draws y sector gofal plant a chwarae, fel Gofal Cymdeithasol Cymru, Cwlwm[[1]](#footnote-2) ac awdurdodau lleol i archwilio a oedd y Safonau yn addas i’r diben. Cynhaliwyd adolygiad bwrdd gwaith hefyd o’r dulliau sydd wedi’u mabwysiadu gan weinyddiaethau eraill y DU. Daeth nifer o faterion allweddol i’r amlwg o’r adolygiad, gan amrywio o newidiadau i safonau penodol, i ystyried agenda rheoleiddio ac ansawdd ehangach a’u perthynas â’r sector gofal plant a chwarae. Mae Atodiad 1 yn nodi argymhellion yr adolygiad wedi’u trefnu yn ôl yr argymhellion hynny a lywiodd y newidiadau arfaethedig i’r Safonau, a’r argymhellion a lywiodd waith ehangach Llywodraeth Cymru yn y maes hwn.

Rydym wedi gweithio gyda phartneriaid sy'n cynrychioli'r sector gofal plant a gwaith chwarae i ystyried yr argymhellion allweddol a'r ffordd orau o ymateb iddynt, gan ystyried effaith unrhyw newidiadau hirdymor posibl i'r Safonau ar ddiogelwch ac ansawdd y gofal a ddarperir. Mae'r rhain bellach yn cael eu cyflwyno ichi yn y ddogfen ymgynghori hon ynghyd â'r rhesymeg dros newid.

Ers y diweddariad diwethaf i'r Safonau yn 2016, mae newidiadau eraill wedi'u gwneud i bolisïau Llywodraeth Cymru ac mae canllawiau newydd wedi'u cyhoeddi sy'n cysylltu â'r Safonau neu'n ymwneud â hwy. Er nad ymgynghorir yn benodol ar yr ychwanegiadau hyn, rydym wedi manteisio ar y cyfle hwn i gysoni'r newidiadau hyn ochr yn ochr ag argymhellion allweddol yr adolygiad.

Mae'r 'newidiadau eraill' y cyfeiriwn atynt yn cynnwys, er enghraifft, y canllawiau ynghylch newidiadau sy'n gysylltiedig â deddfwriaeth ysmygu, hylendid bwyd a threfniadau diogelwch tân.

Gwnaed mân newidiadau i'r Safonau hefyd i ddiweddaru'r safonau mewn perthynas â chyfeiriadau at Arolygiaeth Gofal Cymru, y Cwricwlwm i Gymru, Gofal Cymdeithasol Cymru, Cyngor Addysg a Hyfforddiant Chwarae Cymru, a gwaith chwarae.

Os oes gennych unrhyw sylwadau ar y Safonau yn ehangach, mae'r ddogfen ymgynghori yn caniatáu ichi eu cyflwyno.

Mae Safon 16 yn canolbwyntio ar Gyfle Cyfartal, ond credwn y gallem fynd ymhellach o ran ein disgwyliadau gan ddarparwyr gofal plant i fabwysiadu dull gwrth-hiliaeth. Felly, rydym hefyd wedi manteisio ar y cyfle i ofyn cwestiynau am sut y gellid diwygio'r Safonau i adlewyrchu [Cynllun Gweithredu Cymru Wrth-hiliol](https://llyw.cymru/cynllun-gweithredu-cymru-wrth-hiliol). Bydd yr ymatebion yn llywio gwaith a wneir gan bartneriaid a chyrff cynrychioladol o’r sector gofal plant a chwarae; grwpiau Du, Asiaidd ac ethnig leiafrifol; a rhieni i ddatblygu a chwmpasu camau gweithredu er mwyn ymateb.

# Beth yw testun yr ymgynghoriad?

Diben yr ymgynghoriad hwn yw gofyn am eich barn ar y newidiadau rydym yn bwriadu eu gwneud i'r Safonau o ganlyniad i'r adolygiad a'i argymhellion. Rydym hefyd yn gofyn am eich barn ynghylch a oes unrhyw newidiadau eraill y credwch y dylem fod yn eu gwneud i'r Safonau diweddaraf a'r canllawiau cysylltiedig. Ategir y newidiadau gan y dogfennau isod a rhoddir amlinelliad o bob newid gydag esboniad o'r rhesymeg y tu ôl iddo.

Wrth roi eich barn a'ch adborth, cyfeiriwch at y dogfennau sydd wedi'u llunio i gyd-fynd â'r ddogfen ymgynghori hon, sef:

* **[Y Safonau Gofynnol Cenedlaethol ar gyfer Gofal Plant a Reoleiddir i Blant hyd at 12 oed (y Safonau) 2022](https://llyw.cymru/sites/default/files/consultations/2022-06/safonau-gofynnol-cenedlaethol-ar-gyfer-gofal-plant-a-reoleiddir.docx)** – Drafft o’r Safonau gan gynnwys yr holl newidiadau arfaethedig gyda chanllawiau ychwanegol wedi'u darparu mewn Atodiadau

* **[Asesiad Effaith Integredig](https://llyw.cymru/safonau-gofynnol-cenedlaethol-ar-gyfer-gofal-plant-wedii-reoleiddio-asesiad-effaith-integredig)** – mae’n rhoi dadansoddiad o effaith y newidiadau i'r Safonau o ran agweddau cymdeithasol, economaidd, diwylliannol ac amgylcheddol

Bydd yr ymatebion a gawn i'r ymgynghoriad yn helpu i lywio'r gwaith o gyhoeddi fersiwn wedi'i diweddaru o'r Safonau a'r canllawiau cysylltiedig. Bydd y rhain yn rhoi mwy o eglurder ac arweiniad i'r sector gofal plant a gwaith chwarae ar draws nifer o feysydd allweddol.

# Pa newidiadau y bwriedir eu gwneud?

Mewn ymateb i adborth, mae'r Safonau diwygiedig yn bwriadu rhoi mwy o eglurder ac arweiniad mewn perthynas â rhai meysydd allweddol. Ymysg y meysydd allweddol hyn mae:

* [Gofynion Cymorth Cyntaf (Safon 10: Gofal iechyd)](#_Safon_10:_Gofal)
* [Gwarchodwyr plant sy'n gweithio gyda chynorthwywyr (Safon 13: Person addas)](#_Safon_13(GP):_Person)
* [Cymwysterau gofal plant ar gyfer darparwyr gofal dydd (Safon 13: Person addas)](#_Safon_13(GD):_Person_1)
* [Aelod o staff ychwanegol (Safon 15: Cymarebau staffio)](#_Safon_15:_Cymarebau)
* [Ansawdd (Safon 18: Sicrhau ansawdd)](#_Safon_18:_Ansawdd)
* [Diogelu (Safon 20: Diogelu)](#_Safon_20:_Diogelu)

Mae’r Safonau wedi'u diwygio i adlewyrchu trefn a llif, a/neu wedi'u diweddaru i adlewyrchu cyfeiriadau cyfredol at ganllawiau. Mae rhai rhannau o safonau wedi'u dileu (fel yn achos safon staff ychwanegol 15:13) ac mae safonau newydd wedi'u datblygu neu eu cyfuno fel y bo'n briodol.

Lle mae angen rhagor o wybodaeth, mae canllawiau ychwanegol wedi'u darparu fel atodiadau yn y Safonau i gefnogi rhai o'r safonau fel y bo'n briodol.

Er mwyn darparu cyd-destun a rhesymeg ar gyfer y newidiadau arfaethedig i'r safonau sydd wedi'u diwygio'n sylweddol, rydym wedi nodi'r newidiadau fel a ganlyn:

* Mewn fformat tabl sy'n nodi'r argymhelliad o'r adolygiad ochr yn ochr â'r camau gweithredu cysylltiedig a’r safonau neu’r adrannau o'r Safonau yr effeithir arnynt
* Mae dolenni i'r safonau a chanllawiau ychwanegol i'w gweld yn y [**Safonau Gofynnol Cenedlaethol ar gyfer Gofal Plant a Reoleiddir i Blant hyd at 12 oed (y Safonau) 2022**](https://llyw.cymru/sites/default/files/consultations/2022-06/safonau-gofynnol-cenedlaethol-ar-gyfer-gofal-plant-a-reoleiddir.docx) (defnyddiwch y mynegai yn nogfen y Safonau i helpu i gael mynediad i'r adrannau perthnasol wrth ymateb i'r ymgynghoriad hwn)
* Rhoddir esboniad i roi trosolwg o'r ymateb arfaethedig i argymhelliad/argymhellion perthnasol y Safonau
* Amlinelliad o sut y gallai'r newidiadau arfaethedig fod o fudd i wahanol grwpiau o bobl lle y mae'n berthnasol iddynt
* Mae pob adran hefyd yn cynnwys cwestiynau am y safon/safonau yr effeithir arnynt. Mae rhestr o bob cwestiwn hefyd wedi’i chynnwys ar ddiwedd y ddogfen

# Egluro’r Newidiadau arfaethedig

## Safon 10: Gofal iechyd – Cymorth Cyntaf

|  |
| --- |
| **Cymorth Cyntaf** |
| **Adolygiad o’r Safonau – Argymhelliad 11** | **Cam gweithredu** | **Canllawiau ychwanegol i ategu’r Safonau** |
| *Ystyried gwaith cwmpasu a wnaed hyd yma ar hyfforddiant cymorth cyntaf ac yn arbennig, y gofynion o ran hyfforddiant Cymorth Cyntaf Pediatrig*  | Mae Safon 10 wedi'i diweddaru i roi mwy o eglurder o ran gofynion hyfforddi ar gyfer gwahanol leoliadau ynghyd â meini prawf a gwybodaeth ychwanegol a ddarperir yn Atodiad B | Atodiad B -Canllawiau ar gyfer Hyfforddiant Cymorth Cyntaf Pediatrig |

Ar hyn o bryd mae safon 10.12-10.16 yn nodi:

*10.12 bod blwch cymorth cyntaf sy'n cydymffurfio â'r rheoliadau perthnasol, a'r cynnwys yn cael ei archwilio'n gyson gan ychwanegu ato yn ôl yr angen. Lle bo'n briodol, dylid dynodi aelod o staff i fod yn gyfrifol am hyn. Dylai'r blwch cymorth cyntaf fod ar gael i staff, ond y tu hwnt i gyrraedd plant*

*10.13 mewn lleoliadau annomestig, bod y gwasanaeth yn cydymffurfio â Rheoliadau Iechyd a Diogelwch (Cymorth Cyntaf) 1981 mewn perthynas â'r gweithwyr*

*10.14 ar unrhyw adeg, dylai fod gan o leiaf un person sy’n gofalu am y plant dystysgrif gyfredol mewn cymorth cyntaf, a honno’n briodol ar gyfer oedran y plant y gofelir amdanynt. Wrth gyfrifo’r gymhareb oedolion:plant, ni ddylai’r gymhareb rhwng pobl sydd wedi’u hyfforddi a phlant syrthio o dan 1:10, neu 1:13 ar gyfer plant o dan 8 oed mewn lleoliadau chwarae mynediad agored. Dylai pob cymhwyster cymorth cyntaf fod yn gyfredol a dylid ei adnewyddu bob 3 blynedd*

*10.15 dylai gwarchodwyr plant fod wedi cael hyfforddiant cymorth cyntaf a dylai fod ganddynt gymhwyster cymorth cyntaf sy’n briodol ar gyfer oedran y plant y gofelir amdanynt. Dylai pob cymhwyster cymorth cyntaf fod yn gyfredol a dylid ei adnewyddu bob 3 blynedd*

*10.16 lle rhoddir gofal i fabanod a phlant mewn cewynnau, dylid llunio polisi newid cewyn a dylai'r staff fod yn gyfarwydd ag ef. Dylai'r polisi ymwneud â materion hylendid ac arferion diogelwch da*

Mae hyfforddiant cymorth cyntaf i staff mewn lleoliadau gofal plant a chwarae yn rhan annatod o ddarparu amgylchedd diogel i blant ac i'r staff sy'n gofalu amdanynt. Rhaid i'r person/personau cofrestredig sicrhau bod staff sydd wedi'u hyfforddi'n briodol ar y safle bob amser.

Mae’r adolygiad o’r Safonau yn amlygu’r angen am ragor o eglurder o ran gofynion cymorth cyntaf i helpu lleoliadau i sicrhau eu bod yn cydymffurfio â’r rheoliadau (Rheoliadau Gwarchod Plant a Gofal Dydd (Cymru) (Diwygio) 2016) a’r Safonau. Roedd canfyddiadau'r adolygiad yn ymwneud â nifer o feysydd allweddol, yn arbennig y gofyniad am ragor o wybodaeth am yr hyfforddiant y mae angen i staff ei gwblhau a chyfran y staff a ddylai fod â thystysgrifau cymorth cyntaf.

Mae'r newidiadau arfaethedig i safon 10 yn yr ymgynghoriad hwn wedi ceisio mynd i'r afael â meysydd lle'r oedd y Safonau yn aneglur ac nad oeddent yn darparu digon o wybodaeth am gynnwys a hyd y cwrs, er enghraifft. Mae Safon 10 felly wedi'i diweddaru gyda safonau a chanllawiau ychwanegol yn Atodiad B Canllawiau ar gyfer Hyfforddiant Cymorth Cyntaf Pediatrig i'r Safonau sy'n egluro, er enghraifft, beth yw ystyr cwrs cymorth cyntaf addas ynghyd â’r meini prawf ar gyfer y cwrs.

### Sut mae’r newidiadau hyn ynghylch Cymorth Cyntaf o fudd i mi?

|  |  |
| --- | --- |
| Gwarchodwyr plant a darparwyr gofal dydd gan gynnwys darparwyr darpariaeth chwarae mynediad agored | * Byddai sicrhau bod mwy o'r gweithlu wedi'u hyfforddi mewn **cymorth cyntaf pediatrig** yn codi ymwybyddiaeth o ddiogelwch ymhlith staff ac yn rhoi mwy o sicrwydd o ddiogelwch i rieni
* Mae hyfforddiant cymorth cyntaf gwell yn cyfrannu at ansawdd y ddarpariaeth gofal plant cofrestredig
* Mae mantais bosibl yn gysylltiedig â chynaliadwyedd, ee drwy fod yn fwy deniadol i rieni, lle mae gan leoliad fwy o staff wedi'u hyfforddi mewn cymorth cyntaf pediatrig
* Bydd gan staff sydd wedi'u hyfforddi'n briodol fwy o hyder a sicrwydd y byddant mewn sefyllfa well i weithredu pan fydd unrhyw argyfyngau neu ddamweiniau'n digwydd
* Mae’n helpu pan fydd aelodau o staff yn absennol (gofal dydd)
 |
| Rhieni/gofalwyr | * Sicrwydd cynyddol y bydd plant mewn gofal plant cofrestredig yn cael gofal da mewn argyfwng, a allai helpu i gymell mwy o rieni i ddefnyddio gofal plant
* Byddai sicrhau bod mwy o’r gweithlu wedi’u hyfforddi mewn cymorth cyntaf pediatrig yn rhoi mwy o sicrwydd i rieni o ddiogelwch
 |
| Plant | * Mae’r plant yn dawel eu meddwl y bydd aelod o staff yn gwybod beth i’w wneud os byddant yn brifo
 |
| Partneriaid (partïon a chanddynt fuddiant gan gynnwys, Arolygiaeth Gofal Cymru, Sefydliadau Gofal Plant Ymbarél ac Awdurdodau Lleol) | * Bydd eglurder a chanllawiau ychwanegol yn rhoi gwybodaeth i bartneriaid am yr hyn sy'n gyfystyr â hyfforddiant cymorth cyntaf addas i ddarparwyr gofal plant
* Bydd yn helpu partneriaid i roi arweiniad a chefnogi lleoliadau i gael mynediad at yr hyfforddiant priodol
 |

### **Cwestiynau:** Gofynion Cymorth Cyntaf (Safon 10: Gofal iechyd)

#### **Gwarchodwyr Plant - Safon 10.21-10.22:**

Ydych chi’n cytuno y dylai fod gan gynorthwywyr gwarchodwyr plant dystysgrif Cymorth Cyntaf Pediatrig lawn 12 awr gyfredol os cânt eu gadael yn gwbl gyfrifol am y plant?

Ydych chi’n cytuno y dylai fod gan gynorthwywyr gwarchodwyr plant na chânt eu gadael yn gwbl gyfrifol am y plant dystysgrif gyfredol o gwrs 6 awr Cymorth Cyntaf Pediatrig mewn Argyfwng?

Oes gennych unrhyw sylwadau eraill ynghylch Cymorth Cyntaf mewn lleoliadau Gwarchod Plant?

#### Gofal Dydd – Safon 10.23-10.26

1.4 Ydych chi’n cytuno â’r gofyniad bod gan o leiaf 1 oedolyn i bob 10 o blant dystysgrif gyfredol o Gymorth Cyntaf Pediatrig Llawn 12 awr mewn lleoliadau gofal dydd?

1.5 Ydych chi’n cytuno bod yn rhaid i bob aelod arall o’r staff (gan gynnwys gwirfoddolwyr/hyfforddeion) mewn lleoliadau gofal dydd fod â thystysgrif gyfredol o gwrs 6 awr Cymorth Cyntaf Pediatrig mewn Argyfwng?

1.6 Oes gennych unrhyw sylwadau eraill ynghylch Cymorth Cyntaf mewn lleoliadau Gofal Dydd?

#### Chwarae Mynediad Agored – Safon 10.27-10.29

1.7 Ydych chi’n cytuno â’r gofyniad bod gan o leiaf 1 oedolyn i bob 13 o blant dystysgrif gyfredol o Gymorth Cyntaf Pediatrig Llawn 12 awr mewn lleoliadau Chwarae Mynediad Agored sy’n derbyn plant o dan 8 oed?

1.8 Ydych chi’n cytuno â’r gofyniad bod yn rhaid i o leiaf un person sydd â thystysgrif gyfredol o Gymorth Cyntaf Pediatrig Llawn 12 awr fod yn bresennol bob amser mewn lleoliadau Chwarae Mynediad Agored sy’n derbyn plant dros 8 oed?

1.9 Ydych chi’n cytuno y dylai hyfforddiant Cymorth Cyntaf mewn lleoliadau Chwarae Mynediad Agored, mewn perthynas â phob aelod arall o’r staff, adlewyrchu amgylchiadau’r lleoliad ar sail asesiad risg?

1.10 Oes gennych unrhyw sylwadau eraill ynghylch Cymorth Cyntaf mewn lleoliadau Chwarae Mynediad Agored?

#### Cymorth Cyntaf – Cyffredinol

Rhaid i gynorthwywyr gwarchodwyr plant gwblhau eu hyfforddiant 6 awr Cymorth Cyntaf Pediatrig mewn Argyfwng cyn dechrau gweithio, ond mae’r safonau yn nodi y dylai dechreuwyr newydd mewn lleoliadau gofal dydd ymgymryd â chwrs 6 awr Cymorth Cyntaf Pediatrig mewn Argyfwng o fewn tri mis i ddechrau'r gwaith.

A ddylai fod yn ofynnol cael tystysgrif gyfredol o gwrs 6 awr Cymorth Cyntaf Pediatrig mewn Argyfwng cyn dechrau gweithio mewn lleoliad gwarchod plant a gofal dydd?

## Safon 13: Person addas

## Safon 13(GP): Person Addas (Gwarchodwr Plant)

|  |
| --- |
| **Gwarchodwyr plant sy’n gweithio gyda chynorthwywyr** |
| **Adolygiad o’r Safonau –** **Argymhelliad 13** | **Cam gweithredu** | **Canllawiau ychwanegol i ategu’r Safonau**  |
| *Datblygu canllawiau cliriach ar rôl cynorthwywyr gwarchod plant, yn arbennig o ran y ffordd y cânt eu goruchwylio er mwyn sicrhau gofal diogel o ansawdd i blant* | Mae Safon 13 (Gwarchodwr Plant) wedi'i diweddaru i adlewyrchu’r gofynion ar warchodwyr plant sy'n cyflogi cynorthwywyr. Datblygwyd Atodiad hefyd i gefnogi'r safon hon. Mae safonau eraill (er enghraifft Datganiad o Ddiben Safon 1.2) hefyd wedi'u diweddaru i adlewyrchu'r newidiadau hyn. | Atodiad A -Canllawiau ar gyfer Cynorthwywyr Gwarchodwyr Plant |

Ar hyn o bryd mae safonau 1 ac 13 (Gwarchodwr Plant) yn nodi:

*1.2 Mae’r Datganiad o Ddiben a'r wybodaeth ychwanegol yn cynnwys:*

 *I warchodwyr plant yn unig – Manylion eich teulu eich hun/ A yw’r person cofrestredig yn ofalwr maeth*

*13.1(GP) rhaid i warchodwyr plant ac unrhyw gynorthwy-ydd a gyflogir ganddo fod yn addas i ofalu am blant hyd at 12 oed, a rhaid bod y sgiliau, y profiad a'r cymwysterau priodol ganddynt i ddiwallu anghenion y plant*

*13.2(GP) rhaid i'r gwarchodwr plant fod wedi cwblhau'n llwyddiannus gwrs cyn-cofrestru priodol a gydnabyddir ar restr bresennol Cyngor Gofal Cymru o Gymwysterau Derbyniol ar gyfer y Gweithlu Blynyddoedd Cynnar a Gofal Plant yng Nghymru (neu unrhyw restr sy'n ei disodli), a rhaid iddo fod yn 18 oed neu'n hŷn*

*13.3(GP) rhaid i'r gwarchodwr plant, unrhyw gynorthwy-ydd, ac unrhyw bobl eraill 16 oed neu'n hŷn sy'n byw, yn gweithio (gan gynnwys gwaith gwirfoddol) neu sydd fel arall yn bresennol yn y fangre berthnasol ac sydd wedi dod i gysylltiad rheolaidd â phlant, neu sy'n debygol o wneud hynny, fod wedi mynd drwy broses wirio sy'n cydymffurfio â'r Rheoliadau ac yn cynnwys archwiliad manwl gan y Gwasanaeth Datgelu a Gwahardd. Rhaid cwblhau pob archwiliad cyn i'r gwarchodwr plant ac unrhyw gynorthwy-ydd ddechrau gofalu am blant*

*13.4(GP) rhaid i warchodwyr plant roi gwybod i AGGCC am ei fwriad i gyflogi unrhyw gynorthwywyr i ofalu am blant*

*13.5(GP) mae'r gwarchodwr plant yn gyfrifol am waith unrhyw gynorthwy-ydd ac yn ei oruchwylio. Mae angen i'r gwarchodwr plant barhau i fod yn fodlon bod y cynorthwy-ydd yn gymwys ym mhob rhan o'r gwaith sy'n cael ei wneud. Rhaid i'r gwarchodwr plant gadw cofnod o fanylion unrhyw gynorthwy-ydd, gan gynnwys enw llawn a gwybodaeth am recriwtio, hyfforddiant a chymwysterau*

*13.6(GP) rhaid i'r gwarchodwr plant fod wedi cwblhau cwrs cymorth cyntaf priodol, sy'n cynnwys hyfforddiant mewn cymorth cyntaf sy’n briodol i oedran y plant y gofelir amdanynt, cyn dechrau gwarchod plant. Rhaid iddo gadw ei dystysgrif cymorth cyntaf yn gyfredol*

*13.7(GP) Dylid cadw'r wybodaeth ganlynol o ddydd i ddydd:*

* *enw a chyfeiriad y cynorthwywyr (os oes rhai wedi'u cyflogi)*
* *enwau'r bobl sy'n bresennol neu'n debygol o fod yn bresennol yn y cartref tra bydd plant yn cael eu gwarchod*

Mae gwarchodwr plant cofrestredig yn gyfrifol am sicrhau bod unrhyw gynorthwy-ydd a gyflogir ganddo neu sy’n gwirfoddoli i weithio gydag ef yn addas i ofalu am blant hyd at 12 oed, a rhaid bod y sgiliau, y profiad a'r cymwysterau priodol ganddynt i ddiwallu anghenion y plant.

Argymhellodd yr adolygiad o’r Safonau y dylid datblygu canllawiau cliriach mewn perthynas â chynorthwywyr gwarchodwyr plant, er enghraifft sut mae cynorthwywyr gwarchodwyr plant yn cael eu goruchwylio i sicrhau ansawdd a gofal diogel i blant.

Mae'r ymgynghoriad yn cynnig cynnwys canllawiau ychwanegol (yn **Atodiad A -Canllawiau ar gyfer cynorthwywyr gwarchodwyr plant** y Safonau) i gefnogi'r newidiadau arfaethedig i safon 13(GP). Mae'r newidiadau hyn yn ymwneud yn bennaf â chyfrifoldebau a rôl y gwarchodwyr plant cofrestredig wrth weithio gyda chynorthwy-ydd gwarchod plant.

### Sut mae’r newidiadau ynghylch cynorthwywyr gwarchod plant o fudd i mi?

|  |  |
| --- | --- |
| Gwarchodwyr plant sy’n gweithio gyda chynorthwy-ydd | * Darparu gwybodaeth ychwanegol a dileu rhywfaint o'r amwysedd ynghylch rolau a chyfrifoldebau mewn perthynas â rôl cynorthwy-ydd gwarchodwr plant o gymharu â gwarchodwr plant cofrestredig
* Helpu i sicrhau cydymffurfiaeth â’r Safonau a’r rheoliadau
 |
| Cynorthwy-ydd gwarchodwr plant | * Egluro rôl a chyfrifoldebau a hyfforddiant cynorthwy-ydd gwarchodwr plant
 |
| Rhieni/gofalwyr | * Bydd y newidiadau yn rhoi mwy o eglurder i rieni a gofalwyr am y rôl y bydd cynorthwywyr gwarchodwyr plant yn ei chwarae wrth ofalu am eu plentyn/plant
* Galluogi rhieni/gofalwyr i wneud penderfyniad ar sail gwybodaeth am ofal eu plentyn/plant
 |

### **Cwestiynau:** Cynorthwywyr gwarchodwyr plant (Safon 13(GP): Person addas)

Nodwch a ydych yn cytuno â'r newidiadau arfaethedig i safon 13(GP) a'r canllawiau ychwanegol a ddarperir yn Atodiad A i gefnogi'r gwarchodwr plant cofrestredig.

#### Gwarchodwyr Plant - Safon 13.1(GP)-13.7(GP):

Ydych chi’n cytuno y dylid cynnwys yr wybodaeth ychwanegol sydd wedi’i nodi yn y safonau ac Atodiad A mewn perthynas â chyflogi cynorthwywyr gwarchodwyr plant?

Ydych chi’n cytuno bod yr wybodaeth yn Atodiad A yn cynnwys yr holl wybodaeth berthnasol i gefnogi’r gwarchodwr plant i reoli cynorthwywr gwarchodwr plant a’i waith?

Oes gennych unrhyw sylwadau eraill ynghylch cynorthwywyr gwarchodwyr plant?

## Safon 13(GD): Person addas (Gofal Dydd) – (Cymwysterau Staff Eraill)

|  |
| --- |
| **Cymwysterau gofal plant ar gyfer darparwyr gofal dydd** |
| **Adolygiad o’r Safonau –** **Argymhelliad 7** | **Cam gweithredu** | **Canllawiau ychwanegol i ategu’r Safonau** |
| *Ystyried a ddylid diwygio safon 13.7(GD) i gynnwys staff “sy'n gweithio tuag at gymhwyster” o fewn amserlen benodedig fel rhan o'r cymarebau derbyniol* | Mae Safon 13:10(GD)(b) yn disodli Safon 13.7(GD) i esbonio'n llawn y gofynion ar staff sy'n gweithio tuag at gymhwyster  | Nac oes |

 Rhaid i ddarparwr cofrestredig sicrhau eu bod yn cyflogi'r niferoedd cywir o staff â chymwysterau addas i ofalu am y plant yn eu lleoliad. Mae'r Safonau yn nodi ar gyfer lleoliadau gofal dydd cofrestredig ganran y staff y mae'n rhaid iddynt feddu ar y lefelau gofynnol o gymwysterau fel y nodir ar [Fframwaith Cymwysterau Gofal Cymdeithasol Cymru](https://gofalcymdeithasol.cymru/fframwaith-cymwysterau) neu [PETC Cymru – Rhestr o’r Cymwysterau Gofynnol](https://www.chwaraecymru.org.uk/login/uploaded/documents/Qualifications/Rhestr%20o%20gymwysterau%20gofynnol%20Medi%202021.pdf) ar gyfer Gwaith Chwarae. Ar gyfer lleoliadau gofal dydd llawn, rhaid bod gan o leiaf 80% o’r staff nad ydynt yn goruchwylio plant y Cymhwyster Lefel 2 priodol gydag o leiaf hanner y rhain yn meddu ar gymhwyster priodol ar Lefel 3.

Roedd yr adolygiad o’r Safonau yn cydnabod y problemau recriwtio yr oedd y sector yn eu hwynebu wrth gyflogi staff â chymwysterau addas ac argymhellodd y dylid ystyried a ellid diwygio safon 13 o ran staff sy'n gweithio tuag at gymhwyster, gan ganiatáu i leoliadau gynnwys y rhai sy'n gweithio tuag at gymhwyster yn y gymhareb dderbyniol o niferoedd staffio.

Ar hyn o bryd, mae safon 13.7(GD)(b) yn nodi:

*yn achos gofal dydd llawn, rhaid bod gan o leiaf 80% o'r staff nad ydynt yn goruchwylio plant gymhwyster lefel 2 o leiaf sydd ar restr bresennol Cyngor Gofal Cymru o Gymwysterau Derbyniol ar gyfer y Gweithlu Blynyddoedd Cynnar a Gofal Plant yng Nghymru, neu yn Fframwaith Cymwysterau Integredig Skills Active ar gyfer Gwaith Chwarae (neu ar unrhyw restrau sy'n eu disodli), sy'n briodol i'r swydd. Rhaid bod gan o leiaf hanner y rhain gymhwyster lefel 3.*

Mae'r ymgynghoriad yn cynnig y dylid diwygio'r safon hon fel bod gan 60% o'r staff y cymhwyster Lefel 2 priodol mewn lleoliadau gofal dydd llawn, gydag o leiaf hanner y rhain yn meddu ar gymhwyster priodol ar Lefel 3. Rydym yn cynnig y gall 20% yn ychwanegol o'r staff fod yn gweithio tuag at gymhwyster priodol ar Lefel 2 neu ar Lefel 3. Byddai angen i'r staff hyn fodloni amodau penodol, er enghraifft dangos tystiolaeth bendant bod yr unigolyn yn gweithio tuag at gymhwyster lefel 2 neu lefel 3.

Er enghraifft; gan beidio â chyfrif y person/personau â chyfrifoldeb, os oes 14 o aelodau o staff mewn lleoliad:

* Rhaid bod gan o leiaf 60% o’r rhain gymhwyster Lefel 2 o leiaf – mae hynny’n golygu 9 aelod o staff yn yr enghraifft hon
* A rhaid bod o leiaf hanner y rhain yn meddu ar gymhwyster Lefel 3 o leiaf – mae hynny’n golygu 5 aelod o staff yn yr enghraifft hon

O'r aelodau staff sy'n weddill:

* Gallai hyd at 20% o aelodau o staff fod yn "gweithio tuag at" gymhwyster lefel 2 neu lefel 3 – mae hynny’n golygu 3 aelod o staff yn yr enghraifft hon

Gall aelodau o staff fod yn wirfoddolwyr neu'n hyfforddeion, yn gyflogedig neu'n ddi-dâl

*\*bydd lleoliadau yn talgrynnu i’r person/nifer llawn agosaf.*

I gael rhestr lawn yr amodau ar gyfer gweithio tuag at gymhwyster, cyfeiriwch at y safon arfaethedig 13.10(GD)(b) yn nogfen y Safonau.

### Sut mae'r newidiadau ynghylch gweithio tuag at gymwysterau o fudd i mi?

|  |  |
| --- | --- |
| Darparwyr gofal dydd gan gynnwys darparwyr darpariaeth chwarae mynediad agored | * Gallant helpu i leddfu rhywfaint ar bryderon o ran staffio ar ôl Covid-19 os gellir cyfrif staff sy’n gweithio tuag at gymhwyster yn y cymarebau staff gofynnol
 |

### Cwestiynau: Cymwysterau gofal plant ar gyfer darparwyr gofal dydd

Nodwch a ydych yn cytuno â'r newidiadau arfaethedig i safon 13(GD) mewn perthynas â chymwysterau'r rhai sy'n gweithio mewn lleoliadau gofal dydd.

#### Staff Eraill (Cymwysterau) - Safon 13.10(GD):

Ydych chi’n cytuno â’r cynnig bod staff sy’n gweithio tuag at gymwysterau Lefel 2 a 3 yn cael eu cynnwys yn y cymarebau staffio mewn lleoliadau gofal dydd llawn?

Ydych chi’n cytuno â’r ganran o’r staff (20%) sy’n gweithio tuag at gymwysterau Lefel 2 a 3 y cynigir eu bod yn cael eu cynnwys yn y cymarebau staffio mewn lleoliadau gofal dydd llawn?

A ddylai Llywodraeth Cymru ystyried yr elfen o ‘weithio tuag at gymhwyster’ ar gyfer lleoliadau eraill? Os felly, pa leoliadau? Yn eich barn chi, pa ganran o’r staff sy’n gweithio tuag at gymwysterau Lefel 2 a 3 y mae’n briodol eu cynnwys yn y cymarebau staffio?

Oes gennych unrhyw sylwadau eraill ynghylch cymwysterau gofal plant ar gyfer gofal dydd?

## Safon 15: Cymarebau staffio – Staff ychwanegol

|  |
| --- |
| **Staff ychwanegol** |
| **Adolygiad o'r Safonau – Argymhelliad 6** | **Cam gweithredu** | **Canllawiau ychwanegol i ategu’r Safonau** |
| *Ystyried a ellid mabwysiadu agwedd fwy hyblyg o ran staff ychwanegol gan ddibynnu ar amgylchiadau a natur y ddarpariaeth*  | Cynigir dileu Safon bresennol 15.13 o'r Safonau. Mae Safon 15.6 wedi'i chryfhau i leihau unrhyw risgiau sy'n gysylltiedig â dileu'r safon ynghylch staff ychwanegol. | Nac oes |

Ar hyn o bryd mae safon 15.13 yn nodi:

*mewn lleoliadau gofal dydd llawn sydd wedi’u cofrestru ar gyfer 20 neu ragor o blant, ni ddylid cynnwys y rheolwr wrth gyfrifo cymarebau oedolion:plant. Yn achos lleoliadau sydd wedi’u cofrestru ar gyfer llai na 20 o blant, nid oes disgwyl i’r rheolwr fod yn rhif ychwanegol, felly gellir cynnwys y rheolwr yn y cyfrifiadau oedolion:plant.*

Mae'r ymgynghoriad hwn yn cydnabod y bu safon 15.13 yn destun trafod ers cryn amser yn y sector. Cydnabyddir y gall y safon fod yn rhwystr i leoliadau gofal dydd llawn llai (gyda llai nag 20 o blant) sy'n dymuno arloesi ac ehangu eu busnesau.

Llwyddodd Llywodraeth Cymru i dreialu cyfnod dros dro o lacio ar y safon hon wrth ymateb i'r heriau a oedd yn wynebu'r sector yn ystod y pandemig. Hwn oedd y mesur llacio a ddefnyddiwyd amlaf o’r mesurau y câi lleoliadau gofal plant wneud cais amdanynt; lle cafodd ei weithredu, ni chofnodwyd pryderon am ansawdd y gofal.

Mae'r ymgynghoriad hwn yn cynnig dileu'r safon hon, sy'n golygu y gellir cynnwys rheolwyr yn y cymarebau oedolion:plant (os ydynt yn meddu ar gymwysterau addas). Fodd bynnag, er mwyn sicrhau na chyfaddawdir ar ofal plant drwy ddileu'r safon hon, mae'r trefniadau o ran cyflawni tasgau rheoli neu baratoi prydau o dan safon 15.6(GD) wedi'u diwygio i roi eglurder. Bydd y safon hon, ochr yn ochr â safon 15.5(GD) yn sicrhau bod gan leoliadau ddigon o staff i gyflawni dyletswyddau eraill heb gyfaddawdu ar ansawdd na diogelwch gofal.

### Sut mae dileu'r safon am staff ychwanegol o fudd i mi?

|  |  |
| --- | --- |
| Darparwyr gofal dydd | * Galluogi lleoliadau i weithredu heb fod angen cynnwys staff ychwanegol os ydynt wedi'u cofrestru ar gyfer 20 neu fwy o blant.
* Gallai helpu o ran cynaliadwyedd lleoliadau gofal dydd presennol a hwyluso’r posibilrwydd o ehangu.
 |
| Darparwyr gofal sesiynol | * Gallai hefyd hwyluso a chefnogi darpariaeth arloesol lle bo darparwyr gofal sesiynol am geisio ymestyn y ddarpariaeth a chofrestru i ddarparu gofal dydd llawn.
 |
| Rhieni/gofalwyr | * Mwy o opsiynau a hyblygrwydd i rieni sy'n chwilio am ddarpariaeth gofal plant a chefnogi rhieni sy'n chwilio am ofal plant y tu allan i oriau ysgol.
 |

### Cwestiynau: Staff ychwanegol

Nodwch a ydych yn cytuno â'r newidiadau arfaethedig ar gyfer lleoliadau gofal dydd llawn sydd wedi’u cofrestru ar gyfer 20 neu fwy o blant.

#### Cymarebau Staffio (Gofal Dydd) - Safon 15.1(GD)-15.6(GD):

Ydych chi’n cytuno â’r cynnig i ddileu’r safon sy’n ei gwneud yn ofynnol i leoliadau gofal dydd llawn sydd wedi’u cofrestru ar gyfer 20 neu fwy o blant beidio â chyfrif rheolwyr cymwys yn eu cymarebau staffio?

Ydych chi’n cytuno bod y diwygiadau i safon 15.6(GD) yn rhoi digon o eglurder ynghylch sut gall lleoliadau reoli cymarebau pan fo gofyn i staff dreulio amser ar dasgau eraill?

Oes gennych unrhyw sylwadau eraill ynghylch cymarebau staffio mewn lleoliadau gofal dydd?

## Safon 18: Ansawdd

|  |
| --- |
| **Ansawdd** |
| **Adolygiad o'r Safonau – Argymhelliad 17** | **Cam gweithredu** | **Canllawiau ychwanegol i ategu’r Safonau** |
| *Gwaith pellach i gael ei wneud i ystyried yr agenda ansawdd a'r berthynas rhwng y Safonau Gofynnol Cenedlaethol, Fframwaith Arolygu Arolygiaeth Gofal Cymru a'r cynlluniau canllawiau ansawdd ar draws y sector gofal plant a chwarae. Bydd unrhyw ganfyddiadau yn cyd-fynd yn llawn â'r weledigaeth tymor hwy ar gyfer ECEC.* | Darperir datganiad yn y Safonau ynghylch beth mae ansawdd yn ei olygu yng nghyd-destun darpariaeth gofal plant. Yn ogystal, mae Safonau 18.1 i 18.5 wedi'u newid i adlewyrchu'r gofynion Ansawdd yn gliriach. | Nac oes |

Ar hyn o bryd mae safon 18 yn nodi:

*18.1 bod systemau effeithiol wedi'u sefydlu i sicrhau a monitro ansawdd. Y gofynnir am farn y plant a'u rhieni fel rhan o'r broses hon i fesur llwyddiant y gwasanaeth i ddiwallu anghenion y plant – anghenion sydd wedi cael eu hasesu;*

*18.2 bod ansawdd y gwasanaeth yn cael ei fonitro'n gyson mewn ffordd sy'n bodloni gofynion Rheoliad 16 – Adolygu ansawdd gofal;*

*18.3 bod cyngor ac argymhellion AGC yn cael eu hystyried ac felly hefyd unrhyw gyrff cyhoeddus y mae’r person yn gysylltiedig â nhw.*

Nododd yr adolygiad o’r Safonau anghysondeb yn y negeseuon ynghylch ansawdd a'r hyn y mae'n ei olygu i'r sector gofal plant a chwarae. Teimlwyd bod angen egluro sut y gall y sector gydnabod a sicrhau ansawdd, a thynnu sylw at y ffaith y dylai fod yn berthnasol i sawl agwedd ar y Safonau, gan ganolbwyntio ar welliant parhaus a chanlyniadau i blant.

Yng nghyflwyniad y ddogfen, mae adran ychwanegol o'r enw "Beth rydym yn ei olygu wrth Ddarpariaeth o Ansawdd Uchel" wedi'i chynnwys i nodi'r hyn a olygwn wrth ofal o ansawdd uchel. Yn ogystal, mae safon 18 wedi'i hehangu a'i diwygio i gryfhau’r wybodaeth a’r gofynion o ran ansawdd. Gweler safonau 18.1 i 18.5.

### Sut mae'r wybodaeth newydd a ddarperir am Ansawdd o fudd i mi?

|  |  |
| --- | --- |
| Pob darparwr gofal plant | * Rhoi esboniad a chyngor cliriach am fy rôl o ran gwella fy narpariaeth yn barhaus mewn perthynas â phob agwedd ar y busnes er mwyn sicrhau canlyniadau o ansawdd i blant.
* Bodloni'r rheoliadau, y safonau a'r gofynion arolygu.
 |
| Rhieni/gofalwyr | * Galluogi rhieni a gofalwyr i ddeall yn well beth i'w ddisgwyl gan leoliad o ran ansawdd, a hynny yn ei dro yn ei gwneud yn bosibl gwneud penderfyniadau gwybodus wrth ddewis gofal plant.
* Cynnwys rhieni/gofalwyr yn y broses o wella ansawdd y gofal a roddir i'w plentyn/plant
 |
| Plant | * Caniatáu i blant roi eu barn ar ansawdd y gofal ac unrhyw welliannau a wneir.
 |
| Partneriaid | * Darparu dealltwriaeth gyffredin o'r hyn y mae darpariaeth o ansawdd yn ei olygu yng nghyd-destun y Safonau.
 |

### Cwestiynau: Ansawdd

Nodwch a ydych yn cytuno â’r cynnig i ehangu’r Safon Ansawdd.

#### Ansawdd - Safon 18.1-18.5

Ydych chi’n cytuno bod yr wybodaeth ehangach sydd wedi’i nodi yn y fersiwn a gynigir o Safon 18 yn cefnogi gwelliant parhaus gwasanaethau gofal plant o ansawdd?

Oes gennych unrhyw sylwadau eraill ynghylch Ansawdd?

## Safon 20: Diogelu

|  |
| --- |
| **Diogelu** |
| **Adolygiad o'r Safonau – Argymhelliad 1** | **Cam gweithredu** | **Canllawiau ychwanegol i ategu’r Safonau**  |
| *Dylai awdurdodau lleol weithio gyda'r Bwrdd Diogelu Plant perthnasol i ystyried yr hyfforddiant a gynigir i leoliadau gofal plant a rhoi cyngor i unigolion a lleoliadau ar ddarpariaeth hyfforddiant briodol.* | Mae safon newydd wedi'i chynnwys yn 20.7 i amlinellu gofynion diogelu addas.Mae Atodiad C yn manylu ar y mathau o rolau mewn gofal plant a gwaith chwarae a lefelau'r hyfforddiant diogelu sy'n briodol i wahanol rolau yn y sector.  | Atodiad C – Canllawiau Diogelu’r Safonau Gofynnol Cenedlaethol: Rolau a Chyfrifoldebau |

Mae diogelu plant yn rhan sylfaenol o'r Safonau ac yn berthnasol i sawl un o feysydd gofal plant. Nododd argymhelliad 1 o'r adolygiad o’r Safonau yr angen i gryfhau'r wybodaeth ynghylch pa hyfforddiant diogelu y dylai'r sector gofal plant a gwaith chwarae ei gael i sicrhau bod darparwyr yn bodloni gofynion y Safonau a rheoliad 20, Diogelu a hyrwyddo lles, o Reoliadau Gwarchod Plant a Gofal Dydd (Cymru) 2010 (a ddiwygiwyd).

Ar hyn o bryd, mae Gofal Cymdeithasol Cymru[[2]](#footnote-3) wrthi’n datblygu Fframwaith Hyfforddi Cenedlaethol ar Ddiogelu. Fel rhan o’r gwaith hwn, mae wedi ymgynghori ar y Fframwaith ac yn ystyried yr ymatebion, gyda’r bwriad o lansio’r Fframwaith yn ystod Wythnos Genedlaethol Diogelu ym mis Tachwedd 2022.

Mae’r newidiadau i’r Safonau sydd wedi’u cynnig, felly, yn gydnaws â’r gwaith pwysig hwn. Mae’r safon ychwanegol yn 20.7 a’r canllawiau yn **Atodiad C – Canllawiau Diogelu’r Safonau Gofynnol Cenedlaethol: Rolau a Chyfrifoldebau** a ddarperir fel rhan o’r Safonau:

* Yn nodi ei bod yn **orfodol** i bob darparwr a phob un o’r staff sy’n gweithio mewn lleoliadau gofal plant a chwarae ddilyn hyfforddiant diogelu.
* Yn darparu canllawiau ynghylch pa hyfforddiant sy’n ofynnol ar gyfer gwahanol rolau o fewn lleoliad gofal plant neu waith chwarae.
* Yn cyfeirio darparwyr/staff at gyfleoedd hyfforddi perthnasol, gan gynnwys modiwlau e-ddysgu a ble i gael gafael ar hyfforddiant.

### Sut mae'r newidiadau am ddiogelu o fudd i mi?

|  |  |
| --- | --- |
| Pob darparwr gofal plant | * Eglurder ynghylch pa hyfforddiant diogelu y mae angen i unigolion mewn rolau penodol ei ddilyn yn y lleoliadau gofal plant.
* Gwybodaeth am sut y gall darparwyr cofrestredig gael gafael ar hyfforddiant diogelu priodol iddyn nhw eu hunain ac i’w staff er mwyn cyflawni eu rolau'n effeithiol.
* Cydymffurfio â safonau, prosesau rheoleiddio ac arolygu.
 |
| Rhieni/gofalwyr  | * Sicrwydd bod fy mhlentyn/plant yn derbyn gofal priodol a bod unrhyw bryderon yn cael eu trin yn gywir ac y gweithredir yn iawn yn eu cylch.
 |
| Plant | * Gwybod eu bod yn ddiogel ac yn cael gofal gan bobl y mae lles y plant yn bwysig iddynt.
 |

### Cwestiynau: Diogelu

Nodwch a ydych yn cytuno â’r cynnig i ehangu safon Diogelu 20.7, yn enwedig mewn perthynas â’r gofynion hyfforddi.

#### Diogelu - Safon 20.7:

Ydych chi’n cytuno y dylai fod yn orfodol i bob aelod staff sy’n gweithio mewn lleoliadau gofal plant a gwaith chwarae ddilyn hyfforddiant diogelu?

Ydych chi’n cytuno y dylai fod gofynion hyfforddi gwahanol yn ôl y rolau gwahanol a ysgwyddir o fewn lleoliadau gofal plant a gwaith chwarae? Ydy Atodiad C yn adlewyrchu’r rolau y dylid eu sicrhau o fewn grwpiau gwahanol yn ddigonol?

1. Ydych chi’n cytuno y dylai’r hyfforddiant gorfodol yn Atodiad C fod yn gronnol, hy bod yn rhaid cwblhau hyfforddiant Grŵp A cyn hyfforddiant Grŵp B, ac yn y blaen?

Oes gennych unrhyw sylwadau eraill ynghylch Diogelu?

## Diwygio Safonau eraill

Ar draws dogfen y Safonau, rydym wedi gwneud newidiadau i drefn y testun er mwyn grwpio is-safonau cysylltiedig yn well. Lle bo'n berthnasol, rydym wedi gosod penawdau i nodi themâu. Lle bo'n briodol, rydym hefyd wedi amlygu lle mae safonau'n wahanol ar gyfer gwarchodwyr plant, lleoliadau gofal dydd a chwarae mynediad agored, a hynny er mwyn gwneud y ddogfen yn fwy hwylus i wahanol leoliadau. Lle bo'n briodol, rydym hefyd wedi diweddaru cyfeiriadau at gyrff neu sefydliadau ac wedi darparu dolenni i we-dudalennau perthnasol er mwyn ei gwneud yn haws i leoliadau gael gafael ar yr wybodaeth sydd ei hangen arnynt.

### **Beth mae hyn yn ei olygu i mi?**

Bydd lleoliadau ac unigolion yn gallu dod o hyd i’r wybodaeth berthnasol yn y Safonau.

### Cwestiynau: Diwygio safonau eraill

Nodwch a ydych o’r farn y dylai Llywodraeth Cymru wneud diwygiadau eraill i’r safonau.

#### Diwygiadau eraill

Oes yna **fân-**ddiwygiadau eraill y dylai Llywodraeth Cymru ystyried eu gwneud ar y pwynt hwn? Nodwch yr union safon a’r diwygiad yr ydych yn ei gynnig.

Oes gennych unrhyw sylwadau neu awgrymiadau eraill ynghylch y Safonau Gofynnol Cenedlaethol?

## Safon 16: Cyfle cyfartal

Mae tangynrychiolaeth pobl Ddu, Asiaidd a Lleiafrifoedd Ethnig mewn amrywiaeth o sectorau a phroffesiynau wedi bod yn thema gyson yn y gwaith ar Gynllun Gweithredu Cymru Wrth-hiliol. Yr un yw’r darlun yn y sector gofal plant a chwarae.

Mae Llywodraeth Cymru a'r sector yn ymwybodol iawn o'r effaith y gall tangynrychiolaeth ei chael ar y rhai sy'n gweithio yn y sector ac sy'n dymuno gweithio yn y sector, ond hefyd ar y plant hynny sy'n wynebu tangynrychiolaeth o'r fath. Mae Llywodraeth Cymru newydd lansio [Cynllun Gweithredu Cymru Wrth-hiliol](https://llyw.cymru/cynllun-gweithredu-cymru-wrth-hiliol), ac ynddo rydym yn amlinellu ein huchelgeisiau i ddatblygu ymateb gan y sector gofal plant a chwarae.

Mae pum partner CWLWM wedi sefydlu eu camau gweithredu unigol eu hunain i gefnogi Cymru fwy cynhwysol ac amrywiol. Mae CWLWM hefyd yn datblygu adnoddau sy'n ymwneud â gwrth-hiliaeth, gan gynnwys gweminarau a hyfforddiant i gefnogi lleoliadau ac ymarferwyr gofal plant a chwarae, yn ogystal â hyrwyddo gofal plant cyfrwng Cymraeg mewn cymunedau lleiafrifoedd ethnig.

Ar hyn o bryd mae safon 16 yn nodi:

*16.1 bod cyfle cyfartal ac arferion nad ydynt yn gwahaniaethu rhwng unigolion yn cael eu hyrwyddo yn y lleoliad;*

*16.2 bod polisi cyfle cyfartal wedi'i sefydlu, sy'n gyson â'r ddeddfwriaeth a'r canllawiau presennol, a'i fod yn cael ei adolygu'n rheolaidd. Rhaid i'r holl staff a gwirfoddolwyr ddeall a gweithredu'r polisi hwn, a rhaid iddo fod ar gael i rieni; a*

*16.3 bod pob plentyn ac oedolyn yn cael eu trin â'r un gofal a bod y person cofrestredig yn cydymffurfio â'r ddeddfwriaeth a'r arferion perthnasol o beidio gwahaniaethu ym mhob maes, megis cyflogaeth, hyfforddiant, derbyn plant i ofal dydd a mynediad at yr adnoddau, y gweithgareddau a'r cyfleusterau sydd ar gael.*

Bydd Llywodraeth Cymru yn cydweithio â phartneriaid yn y sector a phartneriaid o leiafrifoedd ethnig i ddatblygu camau gweithredu i gefnogi newid yn y sector. Rydym yn manteisio ar y cyfle i ofyn rhai cwestiynau cychwynnol am sut y gellid cryfhau'r safonau hyn yn y dyfodol agos mewn ymateb i'r her hon.

### **Beth mae hyn yn ei olygu i mi?**

Ni fydd Safon 16 yn cael ei diwygio o ganlyniad i'r ymgynghoriad hwn. Fodd bynnag, bydd yr ymateb a ddarperir o dan yr adran hon yn llywio'r sgwrs am sut y gellir defnyddio'r Safonau i hyrwyddo Cymru Wrth-hiliol.

### Cwestiynau: Cyfle Cyfartal

Nodwch eich barn ynghylch sut y gall y Safonau gefnogi newid cadarnhaol o ran hiliaeth. Bydd yr ymatebion i'r cwestiynau hyn yn bwydo i mewn i ddarn mwy o waith i gefnogi'r sector i ymateb i hiliaeth ac anghydraddoldeb hiliol. Bydd dadansoddiad cryno o'r ymatebion yn cael ei gyhoeddi fel rhan o'r ymateb i'r ymgynghoriad. Bydd yr ymatebion i'r cwestiynau hyn hefyd yn cael eu rhannu â gweithgor sy'n edrych ar ymateb y sector i [Gynllun Gweithredu Cymru Wrth-hiliol](https://llyw.cymru/sites/default/files/consultations/2021-03/cynllun-gweithredu-cydraddoldeb-hiliol-cymru-wrth-hiliol.pdf).

#### Cyfle Cyfartal - Safon 16.1-16.3:

Ydy’r safonau presennol yn rhoi digon o sylw i gwestiynau hil a hiliaeth?

A ddylai cwestiynau hil a hiliaeth gael eu cynnwys yn y Safonau Gofynnol Cenedlaethol?

Pa ddiwygiadau y gellid eu gwneud i’r safonau presennol i adlewyrchu newid priodol?

Oes yna ddiwygiadau eraill y dylai Llywodraeth Cymru ystyried eu gwneud ar y pwynt hwn o ran Cyfle Cyfartal a/neu anghydraddoldeb hiliol?

# Cwestiynau Ymgynghori

Cwestiynau Gweinyddol:

|  |  |
| --- | --- |
| Eich enw: |  |
| Eich cyfeiriad:  |  |
| E-bost: |  |
| Rhif ffôn: |  |
| Eich sefydliad (os yn berthnasol): |  |
| Nodwch pa grŵp rydych chi'n uniaethu ag ef: |  | Corff cynrychioli |
|  | Darparwr |
|  | Rhiant/ gofalwr |
|  | Aelod o’r cyhoedd |
|  | Awdurdod Lleol |
|  | Arall (nodwch beth) |
| Ydych chi’n hapus i Lywodraeth Cymru gyhoeddi eich ymatebion i'r ymgynghoriad hwn yn llawn? |  | Ydw |
|  | Nac ydw |
| Ydych chi'n hapus i Lywodraeth Cymru gyhoeddi eich enw a'ch cyfeiriad (neu ran ohono), neu enw a chyfeiriad y person neu'r sefydliad a anfonodd yr ymateb? |  | Ydw |
|  | Nac ydw |

Darllenwch adrannau perthnasol y ddogfen ymgynghori a'r ddogfen am y Safonau wrth ymateb i'r cwestiynau.

### **Cwestiynau:** Gofynion Cymorth Cyntaf (Safon 10: Gofal iechyd)

Mae newidiadau wedi’u gwneud i egluro a chryfhau'r gofynion cymorth cyntaf ar gyfer pob darparwr cofrestredig.

#### **Gwarchodwyr Plant - Safon 10.21-10.22:**

Ydych chi’n cytuno y dylai fod gan gynorthwywyr gwarchodwyr plant dystysgrif Cymorth Cyntaf Pediatrig lawn 12 awr gyfredol os cânt eu gadael yn gwbl gyfrifol am y plant?

|  |  |  |  |  |  |
| --- | --- | --- | --- | --- | --- |
| Ydw |  | Nac ydw |  | Ddim yn gwybod |  |
| Nodwch pam: |

Ydych chi’n cytuno y dylai fod gan gynorthwywyr gwarchodwyr plant na chânt eu gadael yn gwbl gyfrifol am y plant dystysgrif gyfredol o gwrs 6 awr Cymorth Cyntaf Pediatrig mewn Argyfwng?

|  |  |  |  |  |  |
| --- | --- | --- | --- | --- | --- |
| Ydw |  | Nac ydw |  | Ddim yn gwybod |  |
| Nodwch pam: |

Oes gennych unrhyw sylwadau eraill ynghylch Cymorth Cyntaf mewn lleoliadau Gwarchod Plant?

|  |
| --- |
| Nodwch sylwadau ychwanegol yma: |

#### Gofal Dydd – Safon 10.23-10.26

Ydych chi’n cytuno â’r gofyniad bod gan o leiaf 1 oedolyn i bob 10 o blant dystysgrif gyfredol o Gymorth Cyntaf Pediatrig Llawn 12 awr mewn lleoliadau gofal dydd?

|  |  |  |  |  |  |
| --- | --- | --- | --- | --- | --- |
| Ydw |  | Nac ydw |  | Ddim yn gwybod |  |
| Nodwch pam: |

Ydych chi’n cytuno bod yn rhaid i bob aelod arall o’r staff (gan gynnwys gwirfoddolwyr/hyfforddeion) mewn lleoliadau gofal dydd fod â thystysgrif gyfredol o gwrs 6 awr Cymorth Cyntaf Pediatrig mewn Argyfwng?

|  |  |  |  |  |  |
| --- | --- | --- | --- | --- | --- |
| Ydw |  | Nac ydw |  | Ddim yn gwybod |  |
| Nodwch pam: |

Oes gennych unrhyw sylwadau eraill ynghylch Cymorth Cyntaf mewn lleoliadau Gofal Dydd?

|  |
| --- |
| Nodwch sylwadau ychwanegol yma: |

#### Chwarae Mynediad Agored – Safon 10.27-10.29

Ydych chi’n cytuno â’r gofyniad bod gan o leiaf 1 oedolyn i bob 13 o blant dystysgrif gyfredol o Gymorth Cyntaf Pediatrig Llawn 12 awr mewn lleoliadau Chwarae Mynediad Agored sy’n derbyn plant o dan 8 oed?

|  |  |  |  |  |  |
| --- | --- | --- | --- | --- | --- |
| Ydw |  | Nac ydw |  | Ddim yn gwybod |  |
| Nodwch pam: |

Ydych chi’n cytuno â’r gofyniad bod yn rhaid i o leiaf un person sydd â thystysgrif gyfredol o Gymorth Cyntaf Pediatrig Llawn 12 awr fod yn bresennol bob amser mewn lleoliadau Chwarae Mynediad Agored sy’n derbyn plant dros 8 oed?

|  |  |  |  |  |  |
| --- | --- | --- | --- | --- | --- |
| Ydw |  | Nac ydw |  | Ddim yn gwybod |  |
| Nodwch pam: |

Ydych chi’n cytuno y dylai hyfforddiant Cymorth Cyntaf mewn lleoliadau Chwarae Mynediad Agored, mewn perthynas â phob aelod arall o’r staff, adlewyrchu amgylchiadau’r lleoliad ar sail asesiad risg?

|  |  |  |  |  |  |
| --- | --- | --- | --- | --- | --- |
| Ydw |  | Nac ydw |  | Ddim yn gwybod |  |
| Nodwch pam: |

Oes gennych unrhyw sylwadau eraill ynghylch Cymorth Cyntaf mewn lleoliadau Chwarae Mynediad Agored?

|  |
| --- |
| Nodwch sylwadau ychwanegol yma: |

#### Cymorth Cyntaf – Cyffredinol

Rhaid i gynorthwywyr gwarchodwyr plant gwblhau eu hyfforddiant 6 awr Cymorth Cyntaf Pediatrig mewn Argyfwng cyn dechrau gweithio, ond mae’r safonau yn nodi y dylai dechreuwyr newydd mewn lleoliadau gofal dydd ymgymryd â chwrs 6 awr Cymorth Cyntaf Pediatrig mewn Argyfwng o fewn tri mis i ddechrau'r gwaith.

A ddylai fod yn ofynnol cael tystysgrif gyfredol o gwrs 6 awr Cymorth Cyntaf Pediatrig mewn Argyfwng cyn dechrau gweithio mewn lleoliad gwarchod plant a gofal dydd?

|  |  |  |  |  |  |
| --- | --- | --- | --- | --- | --- |
| Dylai |  | Na ddylai |  | Ddim yn gwybod |  |
| Nodwch pam: |

### **Cwestiynau:** Cynorthwywyr gwarchodwyr plant (Safon 13(GP): Person addas)

Nodwch a ydych yn cytuno â'r newidiadau arfaethedig i safon 13(GP) a'r canllawiau ychwanegol a ddarperir yn Atodiad A i gefnogi'r gwarchodwr plant cofrestredig.

#### Gwarchodwyr Plant - Safon 13.1(GP)-13.7(GP):

Ydych chi’n cytuno y dylid cynnwys yr wybodaeth ychwanegol sydd wedi’i nodi yn y safonau ac Atodiad A mewn perthynas â chyflogi cynorthwywyr gwarchodwyr plant?

|  |  |  |  |  |  |
| --- | --- | --- | --- | --- | --- |
| Ydw |  | Nac ydw |  | Ddim yn gwybod |  |
| Nodwch pam: |

Ydych chi’n cytuno bod yr wybodaeth yn Atodiad A yn cynnwys yr holl wybodaeth berthnasol i gefnogi’r gwarchodwr plant i reoli cynorthwywr gwarchodwr plant a’i waith?

|  |  |  |  |  |  |
| --- | --- | --- | --- | --- | --- |
| Ydw |  | Nac ydw |  | Ddim yn gwybod |  |
| Nodwch pam: |

Oes gennych unrhyw sylwadau eraill ynghylch cynorthwywyr gwarchodwyr plant?

|  |
| --- |
| Nodwch sylwadau ychwanegol yma: |

### **Cwestiynau:** Cymwysterau gofal plant ar gyfer darparwyr gofal dydd

Nodwch a ydych yn cytuno â'r newidiadau arfaethedig i safon 13(GD) mewn perthynas â chymwysterau'r rhai sy'n gweithio mewn lleoliadau gofal dydd.

#### Staff Eraill (Cymwysterau) - Safon 13.10(GD):

Ydych chi’n cytuno â’r cynnig bod staff sy’n gweithio tuag at gymwysterau Lefel 2 a 3 yn cael eu cynnwys yn y cymarebau staffio mewn lleoliadau gofal dydd llawn?

|  |  |  |  |  |  |
| --- | --- | --- | --- | --- | --- |
| Ydw |  | Nac ydw |  | Ddim yn gwybod |  |
| Nodwch pam: |

Ydych chi’n cytuno â’r ganran o’r staff (20%) sy’n gweithio tuag at gymwysterau Lefel 2 a 3 y cynigir eu bod yn cael eu cynnwys yn y cymarebau staffio mewn lleoliadau gofal dydd llawn?

|  |  |  |  |  |  |
| --- | --- | --- | --- | --- | --- |
| Ydw |  | Nac ydw |  | Ddim yn gwybod |  |
| Nodwch pam: |

A ddylai Llywodraeth Cymru ystyried yr elfen o ‘weithio tuag at gymhwyster’ ar gyfer lleoliadau eraill? Os felly, pa leoliadau? Yn eich barn chi, pa ganran o’r staff sy’n gweithio tuag at gymwysterau Lefel 2 a 3 y mae’n briodol eu cynnwys yn y cymarebau staffio?

|  |  |  |
| --- | --- | --- |
| **Lleoliad** | **Cytuno** | **% sy’n gweithio tuag at gymhwyster** |
| Gofal Sesiynol | Ydw |  | Nac ydw |  | Ddim yn gwybod |  |  |
| Chwarae Mynediad Agored | Ydw |  | Nac ydw |  | Ddim yn gwybod |  |  |
| Arall (nodwch beth) | Ydw |  | Nac ydw |  | Ddim yn gwybod |  |  |
| Nodwch pam: |

Oes gennych unrhyw sylwadau eraill ynghylch cymwysterau gofal plant ar gyfer gofal dydd?

|  |
| --- |
| Nodwch sylwadau ychwanegol yma: |

### **Cwestiynau:** Staff ychwanegol

Nodwch a ydych yn cytuno â'r newidiadau arfaethedig ar gyfer lleoliadau gofal dydd llawn sydd wedi’u cofrestru ar gyfer 20 neu fwy o blant.

#### Cymarebau Staffio (Gofal Dydd) - Safon 15.1(GD)-15.6(GD):

Ydych chi’n cytuno â’r cynnig i ddileu’r safon sy’n ei gwneud yn ofynnol i leoliadau gofal dydd llawn sydd wedi’u cofrestru ar gyfer 20 neu fwy o blant beidio â chyfrif rheolwyr cymwys yn eu cymarebau staffio?

|  |  |  |  |  |  |
| --- | --- | --- | --- | --- | --- |
| Ydw |  | Nac ydw |  | Ddim yn gwybod |  |
| Nodwch pam: |

Ydych chi’n cytuno bod y diwygiadau i safon 15.6(GD) yn rhoi digon o eglurder ynghylch sut gall lleoliadau reoli cymarebau pan fo gofyn i staff dreulio amser ar dasgau eraill?

|  |  |  |  |  |  |
| --- | --- | --- | --- | --- | --- |
| Ydw |  | Nac ydw |  | Ddim yn gwybod |  |
| Nodwch pam: |

Oes gennych unrhyw sylwadau eraill ynghylch cymarebau staffio mewn lleoliadau gofal dydd?

|  |
| --- |
| Nodwch sylwadau ychwanegol yma: |

### **Cwestiynau:** Ansawdd

Nodwch a ydych yn cytuno â’r cynnig i ehangu’r Safon Ansawdd.

#### Ansawdd - Safon 18.1-18.5

Ydych chi’n cytuno bod yr wybodaeth ehangach sydd wedi’i nodi yn y fersiwn a gynigir o Safon 18 yn cefnogi gwelliant parhaus gwasanaethau gofal plant o ansawdd?

|  |  |  |  |  |  |
| --- | --- | --- | --- | --- | --- |
| Ydw |  | Nac ydw |  | Ddim yn gwybod |  |
| Nodwch pam: |

Oes gennych unrhyw sylwadau eraill ynghylch Ansawdd?

|  |
| --- |
| Nodwch sylwadau ychwanegol yma: |

### **Cwestiynau**: Diogelu

Nodwch a ydych yn cytuno â’r cynnig i ehangu safon Diogelu 20.7, yn enwedig mewn perthynas â’r gofynion hyfforddi.

#### Diogelu - Safon 20.7:

Ydych chi’n cytuno y dylai fod yn orfodol i bob aelod staff sy’n gweithio mewn lleoliadau gofal plant a gwaith chwarae ddilyn hyfforddiant diogelu?

|  |  |  |  |  |  |
| --- | --- | --- | --- | --- | --- |
| Ydw |  | Nac ydw |  | Ddim yn gwybod |  |
| Nodwch pam: |

Ydych chi’n cytuno y dylai fod gofynion hyfforddi gwahanol yn ôl y rolau gwahanol a ysgwyddir o fewn lleoliadau gofal plant a gwaith chwarae? Ydy Atodiad C yn adlewyrchu’r rolau y dylid eu sicrhau o fewn grwpiau gwahanol yn ddigonol?

|  |  |  |  |  |  |
| --- | --- | --- | --- | --- | --- |
| Ydw/Ydy |  | Nac ydw/ Nac ydy |  | Ddim yn gwybod |  |
| Nodwch pam: |

Ydych chi’n cytuno y dylai’r hyfforddiant gorfodol yn Atodiad C fod yn gronnol, hy bod yn rhaid cwblhau hyfforddiant Grŵp A cyn hyfforddiant Grŵp B, ac yn y blaen?

|  |  |  |  |  |  |
| --- | --- | --- | --- | --- | --- |
| Ydw |  | Nac ydw |  | Ddim yn gwybod |  |
| Nodwch pam: |

Oes gennych unrhyw sylwadau eraill ynghylch Diogelu?

|  |
| --- |
| Nodwch sylwadau ychwanegol yma: |

### **Cwestiynau:** Diwygio safonau eraill

Nodwch a ydych o’r farn y dylai Llywodraeth Cymru wneud diwygiadau eraill i’r safonau.

#### Diwygiadau eraill

Oes yna **fân-**ddiwygiadau eraill y dylai Llywodraeth Cymru ystyried eu gwneud ar y pwynt hwn? Nodwch yr union safon a’r diwygiad yr ydych yn ei gynnig.

|  |  |  |  |
| --- | --- | --- | --- |
| Safon: |  | Y diwygiad rydych yn ei gynnig |  |
| Nodwch pam: |

Oes gennych unrhyw sylwadau neu awgrymiadau eraill ynghylch y Safonau Gofynnol Cenedlaethol?

|  |
| --- |
| Nodwch sylwadau ychwanegol yma: |

### **Cwestiynau:** Cyfle Cyfartal

Nodwch eich barn ynghylch sut y gall y Safonau Gofynnol Cenedlaethol gefnogi newid cadarnhaol o ran hiliaeth. Bydd yr ymatebion i'r cwestiynau hyn yn bwydo i mewn i ddarn mwy o waith i gefnogi'r sector i ymateb i hiliaeth ac anghydraddoldeb hiliol. Bydd dadansoddiad cryno o'r ymatebion yn cael ei gyhoeddi fel rhan o'r ymateb i'r ymgynghoriad. Bydd yr ymatebion i'r cwestiynau hyn hefyd yn cael eu rhannu â gweithgor sy'n edrych ar ymateb y sector i Gynllun Gweithredu Cymru Wrth-hiliol.

#### Cyfle Cyfartal - Safon 16.1-16.3:

Ydy’r safonau presennol yn rhoi digon o sylw i gwestiynau hil a hiliaeth?

|  |  |  |  |  |  |
| --- | --- | --- | --- | --- | --- |
| Ydyn |  | Nac ydyn |  | Ddim yn gwybod |  |
| Nodwch pam: |

A ddylai cwestiynau hil a hiliaeth gael eu cynnwys yn y Safonau Gofynnol Cenedlaethol?

|  |  |  |  |  |  |
| --- | --- | --- | --- | --- | --- |
| Dylent |  | Na ddylent |  | Ddim yn gwybod |  |
| Nodwch pam: |

Pa ddiwygiadau y gellid eu gwneud i’r safonau presennol i adlewyrchu newid priodol?

|  |  |  |  |
| --- | --- | --- | --- |
| Safon: |  | Y diwygiad rydych yn ei gynnig: |  |
| Nodwch pam: |

Oes yna ddiwygiadau eraill y dylai Llywodraeth Cymru ystyried eu gwneud ar y pwynt hwn o ran Cyfle Cyfartal a/neu anghydraddoldeb hiliol?

|  |
| --- |
| Nodwch sylwadau ychwanegol yma: |

### **Cwestiynau:** Effaith ar y Gymraeg

Hoffem wybod eich barn am yr effeithiau y byddai’r cynigion ynghylch y Safonau yn eu cael ar y Gymraeg, yn benodol ar gyfleoedd i bobl ddefnyddio’r Gymraeg, ac ar beidio â thrin y Gymraeg yn llai ffafriol na’r Saesneg.

#### Y Gymraeg:

Yn eich barn chi, beth fyddai’r effeithiau ar y Gymraeg? Sut gellid cynyddu’r effeithiau cadarnhaol neu leihau’r effeithiau negyddol?

|  |
| --- |
| Nodwch eich sylwadau yma: |

# Atodiad 1: Argymhellion yr Adolygiad o’r Safonau Gofynnol Cenedlaethol ar gyfer Gofal Plant a Reoleiddir

### Argymhellion yr adolygiad a oedd yn sail i newidiadau i’r Safonau

| **Rhif** | **Argymhelliad** | **Cam Gweithredu mewn Ymateb**  |
| --- | --- | --- |
| **1**  | Dylai awdurdodau lleol weithio gyda'r Bwrdd Diogelu Plant perthnasol i ystyried yr hyfforddiant a gynigir i leoliadau gofal plant a rhoi cyngor i unigolion a lleoliadau ar ddarpariaeth hyfforddiant briodol. | Diwygiadau arfaethedig i Safon 20: amddiffyn plant fel rhan o'r ymarfer ymgynghori hwn |
| **6**  | Ystyried a ellid mabwysiadu agwedd fwy hyblyg o ran staff ychwanegol gan ddibynnu ar amgylchiadau a natur y ddarpariaeth.  | Diwygiadau arfaethedig i Safonau 15.13 a 15.16 fel rhan o'r ymarfer ymgynghori hwn |
| **7**   | Ystyried a ddylid diwygio safon 13.7(GD) i gynnwys staff “sy'n gweithio tuag at gymhwyster” o fewn amserlen benodedig fel rhan o'r cymarebau derbyniol. | Mae'r newidiadau arfaethedig yn golygu bod Safon 13:10(GD) (b) yn disodli Safon 13.7(GD) fel rhan o'r ymarfer ymgynghori hwn. |
| **9**  | Rhoi mwy o bwyslais ar Ddatblygiad Proffesiynol Parhaus (DPP) o fewn y Safonau Gofynnol Cenedlaethol. | Canllawiau ychwanegol arfaethedig ar gyfer gwarchodwyr plant sy'n gweithio gyda chynorthwywyr, canllawiau ar hyfforddiant Cymorth Cyntaf a Diogelu fel rhan o'r ymarfer ymgynghori hwn |
| **11** | Ystyried gwaith cwmpasu a wnaed hyd yma ar hyfforddiant cymorth cyntaf ac yn arbennig, y gofynion o ran hyfforddiant Cymorth Cyntaf Pediatrig. | Diwygiadau arfaethedig i Safon 10 fel rhan o'r ymarfer ymgynghori hwn |
| **13**  | Datblygu canllawiau cliriach ar rôl cynorthwywyr gwarchod plant, yn arbennig o ran y ffordd y cânt eu goruchwylio er mwyn sicrhau gofal diogel o ansawdd i blant. | Diwygiadau arfaethedig i Safon 13(GP) a Safon 1.2 fel rhan o'r ymarfer ymgynghori hwn  |
| **17** | Gwaith pellach i gael ei wneud i ystyried yr agenda ansawdd a'r berthynas rhwng y Safonau Gofynnol Cenedlaethol, Fframwaith Arolygu Arolygiaeth Gofal Cymru a'r cynlluniau canllawiau ansawdd ar draws y sector gofal plant a chwarae. Bydd unrhyw ganfyddiadau yn cyd-fynd yn llawn â'r weledigaeth tymor hwy ar gyfer ECEC. | Diwygiadau arfaethedig i Safon 18: sicrhau ansawdd fel rhan o’r ymarfer ymgynghori hwn |

### Argymhellion yr adolygiad a oedd yn sail i waith pellach o fewn Llywodraeth Cymru

|  |  |  |
| --- | --- | --- |
| **Rhif** | **Argymhelliad** | **Cam Gweithredu mewn Ymateb** |
| **2**  | Gwella'r trefniadau rhannu gwybodaeth am faterion diogelu rhwng Arolygiaeth Gofal Cymru ac awdurdodau lleol. | Mae prosesau a chanllawiau gwell wedi'u sefydlu rhwng AGC ac ALlau. |
| **3** | Arolygiaeth Gofal Cymru ac awdurdodau lleol i ystyried cyfleoedd i ymgysylltu'n rheolaidd ac yn well er mwyn rhannu gwybodaeth am feysydd o fuddiannau a rennir. | Wedi'i ymgorffori yn rhaglenni gwaith a gweithgareddau presennol Llywodraeth Cymru |
| **4** | Parhau â'r gwaith ymgysylltu sydd ar y gweill rhwng cynrychiolwyr o'r sector gofal plant a chwarae ac Arolygiaeth Gofal Cymru er mwyn mynd i'r afael ag anghysondebau.  | Wedi'i ymgorffori yn rhaglenni gwaith a gweithgareddau presennol Llywodraeth Cymru |
| **5**  | Ystyried cynnwys arolygu a rheoleiddio lleoliadau chwarae yn yr Adolygiad Chwarae ehangach. | I'w ystyried fel rhan o'r ymateb i'r Adolygiad Chwarae |
| **8** | Parhau â'r gwaith sydd ar y gweill gyda'r sector ac Arolygiaeth Gofal Cymru i sicrhau dealltwriaeth well o'r cymwysterau a gydnabyddir er mwyn bodloni gofynion y Safonau Gofynnol Cenedlaethol presennol. | Mae gwaith a gweithgareddau yn parhau i gefnogi'r sector i fodloni gofynion cymwysterau'r Safonau. |
| **10** | Cymwysterau chwarae i gael eu hystyried fel rhan o'r Adolygiad Chwarae ehangach. | I'w ystyried fel rhan o'r ymateb i'r Adolygiad Chwarae |
| **12** | Ystyried darparu canllawiau mewn achosion lle mae mwy na dau warchodwr plant cofrestredig neu fwy nag un gwarchodwr plant a chynorthwyydd yn gweithio o'r un safle. | I'w ystyried fel rhan o'r Adolygiad Annibynnol o Warchod Plant |
| **14** | Ystyried datblygu dull mwy cymesur o reoleiddio mewn perthynas â darpariaeth o fathau penodol, er enghraifft chwarae mynediad agored neu ddarpariaeth dymhorol o bosibl. Rheoleiddio i adlewyrchu natur ac amgylchiadau penodol y lleoliad, gan gynnwys staffio, cyd-destun cymunedol, natur yr amgylchedd ac oedran a gallu'r plant. | I'w ystyried fel rhan o'r ymateb i'r Adolygiad Chwarae |
| **15** | Canfyddiadau'r Cais am Dystiolaeth ar Orchymyn Gwarchod Plant a Gofal Dydd (Cymru) 2010 i lywio unrhyw newidiadau posibl i'r Safonau Gofynnol Cenedlaethol. | Wedi'i ymgorffori yn rhaglenni gwaith a gweithgareddau presennol Llywodraeth Cymru |
| **16** | Ystyried gofynion cofrestru ar gyfer darpariaeth y lleoliadau gwaith chwarae fel rhan o'r Adolygiad Chwarae ehangach. | I'w ystyried fel rhan o'r ymateb i'r Adolygiad Chwarae |
| **17** | Gwaith pellach i gael ei wneud i ystyried yr agenda ansawdd a'r berthynas rhwng y Safonau Gofynnol Cenedlaethol, Fframwaith Arolygu Arolygiaeth Gofal Cymru a'r cynlluniau canllawiau ansawdd ar draws y sector gofal plant a chwarae. Bydd unrhyw ganfyddiadau yn cyd-fynd yn llawn â'r weledigaeth tymor hwy ar gyfer ECEC. | Gwaith pellach yn mynd rhagddo fel rhan o ECEC |
| **18** | Ystyried y ffordd orau o gefnogi'r sector drwy drosglwyddo o'r Cyfnod Sylfaen i egwyddorion y Cwricwlwm Newydd a ffyrdd newydd o weithio. | O fis Medi 2022, bydd y Cyfnod Sylfaen yn cael ei ddisodli gan y Cwricwlwm i Gymru. Bydd Llywodraeth Cymru yn parhau i gefnogi lleoliadau i bontio. |
| **19** | Ystyried gwneud gwaith pellach i edrych ar rai o fanteision ac anfanteision ymagwedd fwy cymesur at y safonau, neu ymagwedd fwy penodol i fath. | Wedi'i ymgorffori yn rhaglenni gwaith a gweithgareddau presennol Llywodraeth Cymru |
| **20** | Ystyried ffyrdd o symleiddio'r Safonau Gofynnol Cenedlaethol presennol. | Wedi'i ymgorffori yn rhaglenni gwaith a gweithgareddau presennol Llywodraeth Cymru |

1. Childcare in Wales Learning & Working Mutually (Cwlwm) [↑](#footnote-ref-2)
2. *Mae Gofal Cymdeithasol Cymru yn gyfrifol am hyrwyddo safonau o ansawdd uchel ac arferion gorau, ac am gynnal a goruchwylio gofynion hyfforddiant, cymwysterau a datblygu’r sector Gofal Plant a Blynyddoedd Cynnar. Corff a Noddir gan Lywodraeth Cymru yw Gofal Cymdeithasol Cymru, ac mae’n bartner gweithredu strategol allweddol yn ein cynllun 10 mlynedd ar gyfer y gweithlu, gan gefnogi ei brif themâu, gan gynnwys recriwtio unigolion o ansawdd uchel a chodi safonau a lefel sgiliau.* [↑](#footnote-ref-3)